
DR.31.10.2018                                                                                                                            79                   

 
Rawatan bagi pesakit penagih yang turut dijangkiti TB, HIV, hepatitis turut diberikan 

di hospital-hospital kerajaan seperti pesakit-pesakit yang menghidap penyakit berjangkit 
yang lain mengikut garis panduan yang sedia ada, Tuan Yang di-Pertua.  

Bagi penagih yang juga mengalami masalah kesihatan mental, mereka akan dirujuk 
kepada perkhidmatan psikiatri di facilities KKM. Terdapat 61 buah hospital yang mempunyai 
kepakaran psikiatri dengan enam orang pakar psikiatri yang telah... 

Dato’ Rosol bin Wahid [Hulu Terengganu]: Minta laluan, Tuan Yang di-Pertua. 

Datuk Seri Dr. Haji Dzulkefly bin Ahmad: ...Menjalani sub kepakaran addiction 
psychiatry. 

Tuan Yang di-Pertua: Yang Berhormat Hulu Terengganu meminta laluan, Yang 
Berhormat. 

Datuk Seri Dr. Haji Dzulkefly bin Ahmad: Ya, boleh. 

Dato’ Rosol bin Wahid [Hulu Terengganu]: Terima kasih Yang Berhormat 
Menteri. Sesuatu cara yang telah digunakan oleh Kementerian Kesihatan berkenaan dengan 
penagih dadah ini ialah penyediaan ataupun pembekalan methadone kepada penagih-
penagih. Persoalannya ialah, sejauh mana keberkesanan pembekalan ini? Adakah kerajaan 
berhasrat untuk meneruskan usaha-usaha ini untuk mengatasi masalah ketagihan dadah ini? 
Terima kasih. 

Datuk Seri Dr. Haji Dzulkefly bin Ahmad: Terima kasih Yang Berhormat Hulu 
Terengganu. Kalaupun tidak sempat untuk berbahas membangkitkan perkara ini dalam 
penghuraian saya dan huraian saya nanti, saya akan mengupas perkara medical assisted 
therapy ataupun dulunya disebut sebagai replacement therapy methadone ini. Saya akan 
sampai ke situ, insya-Allah. 

Tuan Yang di-Pertua, justeru, KKM tidak akan membina sebuah hospital rawatan 
khusus sebab kita sudah ada menangani perkara ini di facilities kita yang lain dalam 61 buah 
hospital yang telah saya sebutkan tadi dengan punya kepakaran seramai enam orang sub 
kepakaran addiction dan substance abuse ini. Pakar psikiatri yang khusus untuk menangani. 
Lalu, kita tidak bercadang untuk membina sebuah hospital rawatan khusus buat penagih 
dadah terutamanya bagi mereka yang sudah menghinggapi TB, HIV dan hepatitis kerana 
perkhidmatan ini telah pun disediakan seperti mana yang saya telah tegaskan, Tuan Yang 
di-Pertua.  

Selain itu, klinik kesihatan dan juga hospital turut menawarkan medical assisted 
therapy, ini istilahnya yang saya sebutkan tadi, MAT. Itu istilah sekarang ini, bukan 
replacement therapy. Bersama-sama dengan AADK, NGO yang sangat aktif dan secara 
intensif menangani isu penagihan ini. Dengan bersama-sama dengan AADK, pihak penjara 
dan klinik-klinik swasta untuk menangani masalah pengagihan dadah. 

Antaranya adalah program rawatan methadone yang dijalankan di seluruh Malaysia. 
Sebanyak 55 buah hospital kerajaan telah terlibat dalam program ini. Methadone ini dia 
sebagai satu medical assisted hanya kepada jenis addiction yang bersabit dengan opioid. 
Jadi dia bukannya satu therapy that fits all. Akan tetapi, itu adalah gendalanya tetapi saya 
akan terangkan bagaimana keberkesanannya. Antaranya adalah program rawatan 
methadone yang saya sebutkan tadi yang dijalankan di seluruh Malaysia. Sebanyak 55 buah 
hospital kerajaan telah terlibat dalam program ini, 55 buah hospital kerajaan. 

Dalam menangani permasalahan dadah, pendekatan menyeluruh seperti mana 
yang disebutkan oleh Yang Berhormat Kubang Kerian sebentar tadi dan komprehensif perlu 
dilakukan. Ia termasuk pengurangan permintaan (demand reduction), pengurangan bekalan 
(supply reduction), pengurangan kemudaratan (harm reduction) seperti yang termaktub 
dalam Dasar Dadah Negara, Tuan Yang di-Pertua. Usaha ini merupakan tanggungjawab 
bersama semua pihak yang memerlukan penglibatan dan kolaborasi pelbagai agensi dan 
kementerian termasuk juga badan-badan bukan kerajaan dan masyarakat umum. 

Masyarakat umum juga perlu diperkasakan, dibudayakan untuk memastikan 
penagih dadah yang menjalani rawatan dapat kembali di pangkuan rakyat dan berfungsi di 
dalam masyarakat sebagai sebahagian daripada pengukuhan program aftercare, dengan izin 
Tuan Yang di-Pertua. 

Dato’ Takiyuddin bin Hassan [Kota Bharu]: Yang Berhormat Menteri. 



Rawatan bagi pesakit penagih yang turut dijangkiti TB, HIV, hepatitis turut diberikan. di hospital-hospital kerajaan seperti pesakit-pesakit yang menghidap penyakit berjangkit yang lain mengikut garis panduan yang sedia ada, Tuan Yang di-Pertua. Bagi penagih yang juga mengalami masalah kesihatan mental, mereka akan dirujuk kepada perkhidmatan psikiatri di facilities KKM. Terdapat 61 buah hospital yang mempunyai kepakaran psikiatri dengan enam orang pakar psikiatri yang telah... Dato' Rosol bin Wahid [Hulu Terengganu]: Minta laluan, Tuan Yang di-Pertua. Datuk Seri Dr. Haji Dzulkefly bin Ahmad: ...Menjalani sub kepakaran addiction psychiatry. Tuan Yang di-Pertua: Yang Berhormat Hulu Terengganu meminta laluan, Yang Berhormat. Datuk Seri Dr. Haji Dzulkefly bin Ahmad: Ya, boleh. Dato' Rosol bin Wahid [Hulu Terengganu]: Terima kasih Yang Berhormat Menteri. Sesuatu cara yang telah digunakan oleh Kementerian Kesihatan berkenaan dengan penagih dadah ini ialah penyediaan ataupun pembekalan methadone kepada penagih- penagih. Persoalannya ialah, sejauh mana keberkesanan pembekalan ini? Adakah kerajaan berhasrat untuk meneruskan usaha-usaha ini untuk mengatasi masalah ketagihan dadah ini? Terima kasih. Datuk Seri Dr. Haji Dzulkefly bin Ahmad: Terima kasih Yang Berhormat Hulu Terengganu. Kalaupun tidak sempat untuk berbahas membangkitkan perkara ini dalam penghuraian saya dan huraian saya nanti, saya akan mengupas perkara medical assisted therapy ataupun dulunya disebut sebagai replacement therapy methadone ini. Saya akan sampai ke situ, insya-Allah. Tuan Yang di-Pertua, justeru, KKM tidak akan membina sebuah hospital rawatan khusus sebab kita sudah ada menangani perkara ini di facilities kita yang lain dalam 61 buah hospital yang telah saya sebutkan tadi dengan punya kepakaran seramai enam orang sub kepakaran addiction dan substance abuse ini. Pakar psikiatri yang khusus untuk menangani. Lalu, kita tidak bercadang untuk membina sebuah hospital rawatan khusus buat penagih dadah terutamanya bagi mereka yang sudah menghinggapi TB, HIV dan hepatitis kerana perkhidmatan ini telah pun disediakan seperti mana yang saya telah tegaskan, Tuan Yang di-Pertua. Selain itu, klinik kesihatan dan juga hospital turut menawarkan medical assisted therapy, ini istilahnya yang saya sebutkan tadi, MAT. Itu istilah sekarang ini, bukan replacement therapy. Bersama-sama dengan AADK, NGO yang sangat aktif dan secara intensif menangani isu penagihan ini. Dengan bersama-sama dengan AADK, pihak penjara dan klinik-klinik swasta untuk menangani masalah pengagihan dadah. Antaranya adalah program rawatan methadone yang dijalankan di seluruh Malaysia. Sebanyak 55 buah hospital kerajaan telah terlibat dalam program ini. Methadone ini dia sebagai satu medical assisted hanya kepada jenis addiction yang bersabit dengan opioid. Jadi dia bukannya satu therapy that fits all. Akan tetapi, itu adalah gendalanya tetapi saya akan terangkan bagaimana keberkesanannya. Antaranya adalah program rawatan methadone yang saya sebutkan tadi yang dijalankan di seluruh Malaysia. Sebanyak 55 buah hospital kerajaan telah terlibat dalam program ini, 55 buah hospital kerajaan. Dalam menangani permasalahan dadah, pendekatan menyeluruh seperti mana yang disebutkan oleh Yang Berhormat Kubang Kerian sebentar tadi dan komprehensif perlu dilakukan. Ia termasuk pengurangan permintaan (demand reduction), pengurangan bekalan (supply reduction), pengurangan kemudaratan (harm reduction) seperti yang termaktub dalam Dasar Dadah Negara, Tuan Yang di-Pertua. Usaha ini merupakan tanggungjawab bersama semua pihak yang memerlukan penglibatan dan kolaborasi pelbagai agensi dan kementerian termasuk juga badan-badan bukan kerajaan dan masyarakat umum. Masyarakat umum juga perlu diperkasakan, dibudayakan untuk memastikan penagih dadah yang menjalani rawatan dapat kembali di pangkuan rakyat dan berfungsi di dalam masyarakat sebagai sebahagian daripada pengukuhan program aftercare, dengan izin Tuan Yang di-Pertua. Dato' Takiyuddin bin Hassan [Kota Bharu]: Yang Berhormat Menteri.